ถ้าเกิดว่าเป็นหนองในเทียมเป็นอันตรายไหมครับแล้วมันเกิดจากอะไรครับรักษาแบบไหนถึงจะหายครับ
สวัสดีค่ะ หนองในเทียม เป็นการติดเชื้อแบคทีเรียชนิดหนึ่งที่จัดเป็นโรคติดต่อทางเพศสัมพันธ์ ซึ่งจะส่งผลกระทบต่อระบบสืบพันธุ์ และเป็นสาเหตุที่ทำให้เกิดมูกใสหรือหนองที่บริเวณอวัยวะเพศ หนองในเทียมอาจไม่ปรากฏอาการที่ชัดเจนในผู้ป่วยบางราย หากมีอาการก็อาจจะมีอาการปัสสาวะแสบขัดหรือมีหนองไหลจากอวัยวะเพศการวินิจฉัยทำได้โดยการตรวจร่างกาย การตรวจปัสสาวะ หรือการเอาหนองจากอวัยวะเพศไปตรวจแล้วพบมีเชื้อหนองในเทียมค่ะการรักษาคือการให้ยาฆ่าเชื้อแบบรับประทาน ยาที่ใช้รักษาหนองในเทียมได้แก่-กลุ่มยาเพนิซิลลิน (Penicillins) ได้แก่ อะม็อกซีซิลลิน (Amoxicillin)-กลุ่มยาแมคโครไลด์ (Macrolides) ได้แก่ อะซิโธรมัยซิน (Azithromycin),อิริโทรมัยซิน (Erythromycin), ร็อกซิโทรมัยซิน (Roxithromycin)-กลุ่มยาเตตราไซคลิน (Tetracyclines)ได้แก่ ดอกซีไซคลิน (Doxycycline) เตตราไซคลิน (Tetracycline)โดยรับประทานภายใต้การดูแลของแพทย์ค่ะแนะนำถ้าสงสัยว่าจะเป็นโรคหนองในเทียม ควรไปตรวจที่รพ.ให้ได้การวินิจฉัยที่แน่นอน รับยาฆ่าเชื้อ และกลับไปติดตามอาการ ปกติแล้วแพทย์มักจะรักษาหนองในแท้ด้วยการฉีดยาฆ่าเชื้อกลุ่ม ceftriaxone ไปให้ร่วมกันและคัดกรองโรคติดต่อทางเพศสัมพันธ์อื่นๆไปด้วยแนะนำการใช้ถุงยางอนามัยทุกครั้งที่มีเพศสัมพันธ์ ไม่ควรเปลี่ยนคู่นอนบ่อยๆ